CELEX: 62018CN0791
Language: sl
Date: 2018-12-17 00:00:00
Title: Zadeva C-791/18: Predlog za sprejetje predhodne odločbe, ki ga je vložilo Hoge Raad der Nederlanden (Nizozemska)17. decembra 2018 – Stichting Schoonzicht/Staatssecretaris van Financiën

1.4.2019   
            
            
               SL
            
            
               Uradni list Evropske unije
            
            
               C 122/5
            
         
      Predlog za sprejetje predhodne odločbe, ki ga je vložilo Hoge Raad der Nederlanden (Nizozemska)17. decembra 2018 – Stichting Schoonzicht/Staatssecretaris van Financiën
      (Zadeva C-791/18)
      (2019/C 122/06)
      Jezik postopka: nizozemščina
      
         Predložitveno sodišče
      
      Hoge Raad der Nederlanden
      
         Stranki v postopku v glavni stvari
      
      
         Tožeča stranka: Stichting Schoonzicht
      
         Druga stranka v postopku: Staatssecretaris van Financiën
      
         Vprašanji za predhodno odločanje
      
      
                  1.
               
               
                  Ali členi od 184 do 187 Direktive o DDV iz leta 2006 (1) nasprotujejo nacionalnemu mehanizmu popravkov za investicijsko blago, s katerim je predvidena razporeditev popravka na več let, pri čemer se v letu prve uporabe – ki je tudi prvo leto popravka – prilagodi (popravi) celotni znesek začetnega odbitka za to investicijsko blago, če pri prvi uporabi blaga ta začetni odbitek očitno odstopa od odbitka, do katerega je davčni zavezanec upravičen glede na dejansko uporabo investicijskega blaga?
               
            
                  2.
               
               
                  Če je odgovor na prvo vprašanje pritrdilen:
                  Ali je treba člen 189(a) ali (c) Direktive o DDV iz leta 2006 razlagati tako, da v prvem vprašanju navedeni enkratni popravek začetnega odbitka v prvem letu obdobja popravka pomeni ukrep, ki ga Nizozemska sme sprejeti za izvajanje člena 187 Direktive o DDV iz leta 2006?
               
            
         (1)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL 2006, L 347, str. 1).